Käes on rahulik aeg, kui ööst on saanud hommik
ja kõik on veel mõnusalt voodis.
Kõik peale Ruudu.
Sest täna on tema regulaarne
kaks korda kuus iga poole aasta tagant toimuv rannakoristuspäev, kui ta usinalt,
ja pean silmas, et tõesti usinalt randa korrastab.
Ja seal oli, mida korrastada.
Eelmisel õhtul oli suur torm,
mis tõi kaldale terve hunniku kraami.
Pidage, mis see on?
Salakaval kurinahk!
„Jalutasin täna pikalt. Lugesin kokku 30 palmi.
Jumaldan Ruudu pannkooke.
Ilmselt on salakoostisosaks kaneel.“
Oota, mida? Ruut?
Ruut oli ainus Ruut, keda ta teadis.
Kes selle kirjutas? Kuidas tead kaneelist mu pannkookides?
See on saladus!
Rahu, Ruut. See pidi olema Kolmnurk. Ta ütleb alati, et tal on ülim maitsemeel.
Tagastan talle tema kirja.
Ruut! Leidsin ookeani äärest su kirja ja ma pole ausalt öeldes rahul.
Need on eraasjad!
Minu kirja? Mida?
„Väikesed lehed ajavad sügelema, kuid õied on kaunid.
Paistab, et hakkab sadama. Kolmnurk sonib unes.“
Sina näed mind kõige rohkem magamas. Jään tihti su jutu ajal tukkuma.
Ja ma ei soni!
Kõik teavad, et sonid, Kolmnurk. Ma ei kirjutanud seda.
Tulin näitama enda leitud kirja,
milles lobisetakse minu pannkookide salakoostisosast.
Kaneel! Muidugi.
Oota. Sa tead, mida see tähendab?
See on ilmne, Ruut! Saarel on spioon!
Ta kogub meie saladusi ja topib neid klaaspudelitesse.
Aga kes? Miks?
Oota. Aga Ring?
Ring. Muidugi. See peab tema olema.
Vahest saab ta meile nõu anda, mida nende spioonidega teha!
Ei! Spioonid kirjutasid meist. Me ei saa Ringi sellesse segada.
Kas arvad, et meid jälgitakse ka praegu?
Peame rahu säilitama ja…
„Kiri pudelis“.
Loe seda!
„Kuu oli täna nii ere. Pean rohkem vett jooma.
Kolmnurk võttis loata Ruudu jojo…“
Sinna see kaduski! - Tahtsin tagastada, kui korda saan.
Oot, sa lõhkusid selle ära?
Keskendu, Ruut!
Veel üks sünge saladus asja kohta, mida võibolla tegin?
See tõestab kõike! Meid jälgivad spioonid!
Kriisihetkeil oli isegi mõistlik Ruut kergesti mõjutatav.
Seda juhtub ka parimatega.
Olgu. Edaspidi räägime vaid toas.
Nad võivad meid ka praegu kuulata.
Hüva. See peaks spiooni nägemist häirima. Ei saa olla liiga ettevaa…
Mis lahti? - Siin pole turvaline!
Mu majas on lutikad.
Olen kindel, et see on tavaline lutikas.
Mis edasi? Kas nad saavad teada sidrunist minu küpsistes…
Ütlesin liiga palju.
Mõtleme midagi välja. Peame lihtsalt mõtlema.
Mida spioonid meist tahavad?
Infot meie kohta?
Täpsemalt meie magamise ja pannkookide kohta?
Just nimelt! Seega ulatame neile oma saladused kandikul.
Ja kui nad seda kõige vähem ootavad, põmaki! Kukuvad nad meie lõksu!
Mis lõksu? - Usalda mind. Pane see kähku selga!
Jah.
Olgu, see on piisavalt sügav. Mine pane end valmis, kuni selle katan.
Oleme valmis. - Täiuslik!
Nüüd käitume valjult nagu tavaliselt
ja kui spioonid tulevad meie saladusi varastama, põmaki!
Nad jäävad auku kinni! Võtame kostüümid ära. Läheb lahti.
Tahan juba süüa neid
imemaitsvaid pannkooke, kui mu hea sõber Kolmnurk ärkab.
Kus mu salajane kaneel on?
Näen siin und oma saladustest.
Siin te oletegi!
Ring! - Ring!
Olen teid kõikjalt otsinud.
Miks te augu kaevasite? Keegi võib sisse kukkuda.
Jaa, selline plaan ongi! Me püüame spioone.
Leidsime need pudelid,
milles olid salajased teated kõigist meie saladustest.
Mida te nendega teete? Ega te neid lugenud?
Muidugi lugesime! Aga ära sina neid loe.
Nendes on meie kohta tundlikku infot.
Ma tean, mis neis kirjas on. Need on minu omad!
Nad oleks pidanud varem taipama.
Need on isiklikud kirjad.
Ütled, et sina oled spioon?
Spioon? Mida sa ajad?
Olgu. Räägin teile, aga te ei tohi naerda.
Vahel, kui mul on pea pulki täis ja ma pean mõtetes selgusele jõudma,
panen oma mõtted kirja ning heidan need ookeani.
Nende triivimise vaatamine mõjub mulle puhastavalt.
Ilmselt uhtus torm osa pudeleid tagasi saarele.
Ma ei suuda uskuda, et neid lugesite! Mul on nii piinlik!
Vabandust. Olime nii mures oma saladuste pärast…
Et lugesite kõiki minu saladusi? Kas nii?
Me ei mõelnud selgelt. See ei kordu. Ausõna!
Kikukas.
Hüva, pole lugu. Te ei teadnud.
See oli lihtne arusaamatus. Unustame selle.
Ruut, mu kalendri järgi oli täna su regulaarne
kaks korda kuus iga poole aasta tagant toimuv rannakoristuspäev.
Jah. Iga liivatera on omal kohal.
Siis tundub, et täna on ideaalne rannapäev.
Vaadake, meil on isegi pannkooke, mida nosida.
Meist oli rumal mõelda, et meie järele luuratakse.
Jaa. Samas nüüd, kui tean, et seda tegi Ring,
mõtlen, milliseid muid asju
ta oma pudelitesse meie kohta kirjutanud on.
Hei, kutid!
Jaa. Tal on pärast tänast rohkelt seedida.
Küllap saab vaid ookean sellest teada.
Homme näeme. Võtan ühe tee peale kaasa.
Ta on eriti heatujuline.
Veidi liiga heatujuline, kui minult küsida.
Ruut, peame selle pudeli kätte saama. - Oota, mida? Kas oled aru kaotanud?
See on seal! Sa ei taha teada, mida ta kirjutas?
Küllap tümitas ta meid korralikult, kui nii kiiresti pettumusest üle sai.
Sa ei arva nii?
Uskumatu, et seda välja pakud.
Muidugi oli ta endast väljas ja istus enamiku pärastlõunast omaette.
Ja tegelikult jõllitas ta mind, kui ämbrit veega täitsin.
Ta kindlasti kirjutas meist. Äkki saame…
Ei. Ruut, ära tee!
Oota, ei. Ei, me ei saa. Ei, muidugi mitte.
Ruut, õngitseme selle välja, loeme, viskame tagasi ja ta ei saa teada.
See kiri võib olla salvav.
Mis siis, kui see kaugele rannikule jõuab ja keegi loeb seda ning arvab:
„Paistab, et see Ruut on eriti vastik tegelane“?
Vastik? - Või hullem!
Mis siis, kui ta paljastas jälle su pannkookide salakoostisosa?
Loe, Ruut! Loe!
Hüva!
Anna andeks, Ring.
„Te tegite kikuka, et ei loe enam iial minu päevikut.“
Avastasite midagi?
Kuidas te võisite?
Topeltkikukas… - Ring! Ei!
…et me ei tee seda enam kunagi!
Sa pead meid uskuma! - Ausõna. Me…
Aitab! Ma ei saa teid enam iial usaldada.
Tal on õigus. Uskumatu. Oleme kohutavad sõbrad.
See on tõsi. Täiesti kohutavad.
Ma ei suuda… Ma pean lihtsalt minema.
Ma ei leidnud pudelit.
Ruut kiirustas Ringi ja Kolmnurga juurde.
Kuna Kolmnurk ütles, et ta tahtis midagi olulist arutada.
Peaaegu kohal. Ma ei tohi hilineda.
Kolmnurk ütles ikkagi, et see on järgmine suur asi.
Loodan, et see ei võta kaua.
Pean veel taimi kastma ja nõusid pesema ja…
Oh ei, hakkan higistama. Ehk nad ei märka.
Hei, Ruut. Näed kuiv välja.
Aitäh, et minuga siia lagendikule tulite.
Kogunesime täna siia, et mängida minu uut mängu.
Uut mängu?
Huvitav.
See ongi huvitav.
Selles mängus lähevad kaks meist peitu ja ülejäänu hakkab neid otsima.
Mängu nimi on „Varjumine“.
Väga originaalne mõte.
Aitäh. Nõustun, et mäng on väga originaalne ja mina samuti.
Aitäh.
Alustuseks sulgen silmad ja loen 20-ni, kuni te peitu lähete.
Eluga!
Üks. Kaks. Kolm. Neli.
Siia lähengi.
Viis.
Kuus. - Selle auguga on midagi mäda.
Seitse. Kaheksa. - Otsin edasi.
Vabandust, Ring.
Ma ei märganud sind. - Üheksa.
Kümme.
11. 12.
Pean peitu pugema. - 13.
14. 15. - Anna minna. Ära ämbrisse astu.
Aeg saab otsa.
16. 17. - Kas jätsin ahju sisse?
18.
19.
20!
Mis see on?
Leidsin su üles!
Hea küll. Ruut, soovitan sul järgmine kord peidukoht leida.
Ja, Ring, sa lihtsalt hõljusid veidi kõrgemal kui tavaliselt. Ebatõhus.
Kurask. Ma ei teadnud, et nii kõrgele näed.
Ring, sinu kord on otsida. Me läheme Ruuduga peitu.
Tule.
Üks. Kaks. Kolm. Neli.
Viis.
Hüva, pean õige nurga leidma.
Hoian maadligi, et mind august näha poleks.
Loodan, et koht on hea, aga mitte liiga hea.
Nad peavad mõtlema, et mängisin hästi.
See meeldib mulle.
„Ruudu eriline paik“.
Leidsin su üles!
Hüva.
Kõik nõustuvad,
et mu uus ja originaalne mäng on täielik hitt,
ja usun, et võime lõpetada.
Hüva. Tubli töö, Kolmnurk.
Aitäh. Ja nägemist.
Ja ärge unustage kõigile Varjumise mängust rääkida.
See on mäng, mille nimi on surematu ja unustamatu.
Kena.
Hea küll. Mida ma veel tegema pean? Võin raamaturiiulit korrastada.
Tegin seda hommikul, aga ega see paha teeks.
Ma pean…
Kas võiksin?
Paistis, et Ruudu jaoks oli see enamat kui peidukoht.
Hei, väikesed sõbrad.
Võib olla päris tore
leida eriline maailmanurgake, mis kuulub vaid sulle.
Paistab, et Ruut naudib seda tõeliselt.
Seega on parem ta omapäi jätta. Ootame väljas.
Ruut kaotas ajataju.
Vahel pole sellest lugu.
Ruut hakkas aeg-ajalt selles kohas käima.
Miski selle juures tekitas hea tunde.
Ruut, kas see oled sina?
Oled ikka veel peidus? Vabanda, semu. See oli vana järgmine suur asi.
Oleme jõudnud uue järgmise suure asjani.
Ajame selles mängus üksteist taga ja lööme kotkaks.
Panin sellele nimeks „Kotkas“.
Veel üks originaalne mäng. Kas tahate sisse tulla?
Ikka.
Hei, siin on päris tore.
Jah, mulle meeldib see peen sisustus.
Kas tikkisid selle ise?
Päris kena pesa.
Ainult et sul on sipelgad. Las ma aitan sind.
Arvasin, et soovid loomulikku valgust.
Aitäh.
Mõistan, miks siin käid.
See pole päris Varjumine või Kotkas, kuid see on üsna hea järgmine suur asi.
Oota, ei. See on praegune normaalne asi.
Hei, sellel puukoorel on äge tekstuur.
Igatahes tänan, et lasid meil siin olla.
Ootan järgmist külaskäiku.
Tundub, et see võiks olla meie oma koht.
Kindla peale. Rõõm oli teid näha.
Nägemist, Ruut. Järgmise korrani.
Aidaa!
Ruudu pesa tundus nüüd teistsugune.
Ruut ei naasnud sinna nii pea.
Ta ei naasnud sinna üldse.
Vaatame, mida ta selle asemel teeb.
Tähestiku järjekorda on lihtne panna,
aga suuruse või värvi järgi sorteerida võib parem olla.
Ja mida ma oma suurte graafiliste romaanidega teen?
Kust see puru tuleb?
Peaksin kandikud hankima… Ma ei tea. Vahest on see maitsetu.
Ma ei taha liiga kuuma ega kanget teed… Ega homme sisse magada.
Võid alati oma erilisse paika naasta.
Isegi kui sa pole päriselt seal.
PÕHINEB MAC BARNETTI JA JON KLASSENI TEOSTEL „TRIANGLE“, „SQUARE“ JA „CIRCLE“
Tõlkinud Vova Kljain